ธนาคารกสิกรไทยเดินหน้าปล่อยกู้ ช่วยรายย่อยกว่าสองหมื่นล้านบาท
ธนาคารกสิกรไทยเคาะปล่อยกู้ให้ลูกค้ารายเล็ก โดยไม่ต้องมีเอกสารยืนยันรายได้-หลักทรัพย์ค้ำประกัน มูลค่ากว่า 2 หมื่นล้านบาท โดยใช้เทคโนโลยีอนุมัติสินเชื่อ ต้ังเป้าคนเข้าถึงสินเขื่อเพิ่มขึ้น 2 ล้านคนภายใน 24 เดือน
18 พ.ย. 2565

นางสาวขัตติยา อินทรวิชัย ประธานเจ้าหน้าที่บริหาร ธนาคารกสิกรไทย เปิดเผยว่า ได้ขยายการปล่อยสินเชื่อขนาดเล็ก รวมวงเงินมากกว่า 23,000 ล้านบาท ให้กับผู้ประกอบการมากกว่า 500,000 คน ที่เป็นผู้ประกอบอาชีพอิสระ และไม่มีเอกสารยืนยันรายได้ โดยเป็นการอนุมัติในช่วง 9 เดือนแรกของปีนี้ นับจนถึงสิ้นเดือนกันยายน 2565
 
ทั้งนี้ ธนาคารกสิกรไทย มีความต้องการที่จะช่วยทุกคนให้เข้าถึงและได้รับประโยชน์จากผลิตภัณฑ์และบริการต่าง ๆ ของธนาคาร โดยใช้เทคโนโลยีเพื่อช่วยในการเข้าถึงสินเชื่อ และยกระดับการให้บริการลูกค้าปัจจุบันให้ดียิ่งขึ้น
 
ด้าน นายกฤษณ์ จิตต์แจ้ง กรรมการผู้จัดการ ธนาคารกสิกรไทย กล่าวว่า ตั้งเป้าขยายโอกาสการเข้าถึงและได้ประโยชน์จากผลิตภัณฑ์และบริการต่างๆ โดยใช้เทคโนโลยีเป็นตัวขับเคลื่อน ไปสู่ผู้คนเป็นจำนวนที่เพิ่มมากขึ้น ถึง 1 ล้านคน ภายใน 18 เดือน และในอีก 24 เดือน จะขยายเป็นราวๆ 2 ล้านคน 
 
อย่างไรก็ตาม ธนาคารกสิกรไทยตั้งเป้าขยายโอกาสการเข้าถึงและได้ประโยชน์จากผลิตภัณฑ์และบริการต่าง ๆ ของธนาคารกสิกรไทยที่ใช้เทคโนโลยีเป็นตัวขับเคลื่อน ไปสู่ผู้คนเป็นจำนวนที่เพิ่มมากขึ้น ถึง 1 ล้านคน ภายใน 18 เดือน และในอีก 24 เดือน จะขยายเป็นราวๆ 2 ล้านคน  
สำหรับ กลุ่มที่ได้รับเงินกู้นี้ มีประมาณ 63,000 ราย เป็นเจ้าของกิจการที่มีรายได้น้อยกว่า 2.5 ล้านบาทต่อปี กู้ผ่านโครงการ ‘สินเชื่อเงินด่วนเพื่อธุรกิจ’ ในช่วงตั้งแต่เดือนมกราคมถึงเดือนกันยายน วงเงินกู้รวม เกือบ 5,000 ล้านบาท
 
นอกจากนั้น เป็นบุคคลทั่วไปที่มีรายได้ต่ำกว่า 30,000 บาทต่อเดือน จำนวนประมาณ 215,000 ราย ได้รับเงินกู้สูงสุดถึง 20,000 บาทต่อราย ผ่านโครงการ ‘K PAY LATER’ 
 
ทั้งนี้ หากพบว่า ผู้กู้ในกลุ่มดังกล่าว มีความรับผิดชอบในการชำระคืนเงินกู้เป็นอย่างดี ทางธนาคารก็จะเพิ่มวงเงินกู้ให้คนกลุ่มนี้ และขยายการเข้าถึงผลิตภัณฑ์และบริการทางการเงินอื่นๆ เพิ่มเติมต่อไป

พร้อมกันนี้ ธนาคารกสิกรไทยกำลังเดินหน้าการลงทุนต่าง ๆ ในเรื่องเทคโนโลยี ด้วยงบลงทุนประมาณ 22,000 ล้านบาท สำหรับปีนี้และในช่วง 2 ปีข้างหน้า